Albu Põhikool
Albu Põhikool oli põhikool Järva maakonnas Järva vallas Albus. Kool asutati 1921. aastal ja tegutses Albu mõisa peahoones, mis renoveeriti aastatel 1995–2000. Kool suleti 2023. aastal. Järva valla koolivõrgu reorganiseerimise tulemusel muudeti Aravete Keskkool põhikooliks ja sellega liideti Albu Põhikooli kooliosa ja Ambla-Aravete Kooli kooliosa. Reorganiseeritud Aravete Keskkooli nimi on alates 1. septembrist 2023 Põhja-Järva Kool, millel on kolm õppekohta: Aravetel, Amblas ja Albus. Albu Põhikooli lasteaiaosa liideti Ambla-Aravete Kooli lasteaiaosaga. Koolieelse lasteasutuse nimi on alates 1. septembrist 2023 Põhja-Järva Lasteaed, millel on neli õppekohta: Albus, Aravetel, Amblas ja Ahulas.